Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Lucas 1:1-80
1 Yantangay adu ti nanggayagay a manggupgop iti pakaipalawagan dagiti kinapudno+ a naan-anay a pinati iti nagtetengngaantayo,2 kas kadagidiay nangyawat kadagitoy kadakami isuda a nanipud idi damo+ nagbalinda a manangsaksi+ ken agserserbi iti mensahe,+3 inkeddengko met, gapu ta natuntonkon ti amin a bambanag manipud iti pangrugian buyogen ti kinaumiso, nga isurat kenka dagita iti naurnos a panagsasaganad,+ katan-okan+ a Teofilo,+4 tapno naan-anay a maammuam ti kinapudno ti bambanag a berbal a naisuro kenka.+5 Iti kaaldawan ni Herodes,+ ari ti Judea, adda idi ti maysa a padi a managan Zacarias iti benneg ni Abias,+ ket adda asawana manipud iti annak a babbai ni Aaron,+ ket Elisabet ti naganna.6 Agpadpadada a nalinteg+ iti sanguanan ti Dios gapu iti pannagnada nga awan pakababalawanna+ maitunos kadagiti amin a bilin+ ken legal+ a kalikaguman ni Jehova.+7 Ngem awan anakda, agsipud ta lupes ni Elisabet,+ ket agpadpadada nga aduan unayen iti tawen.8 Itan bayat nga agak-akem a kas padi iti annong ti bennegna+ iti sanguanan ti Dios,9 sigun iti nadaeg nga annuroten iti akem a kinapadi nagbalin a batangna ti mangidaton iti insienso+ idi simrek iti santuario ni Jehova;+10 ket ti intero nga umariwekwek dagiti tattao nagkarkararagda idiay ruar iti oras a panagidaton iti insienso.+11 Nagparang kenkuana ti anghel ni Jehova, nga agtaktakder iti makannawan a sikigan ti altar ti insienso.+12 Ngem nariribukan ni Zacarias iti nakitana, ket immapay kenkuana ti buteng.+13 Nupay kasta, kinuna kenkuana ti anghel: “Dika agbuteng, Zacarias, agsipud ta siaanamong a naimdengan ti ararawmo,+ ket ni asawam nga Elisabet agbalinto nga ina ti maysa nga anak a lalaki kenka, ket panaganamto iti Juan.+14 Ket addaankanto iti rag-o ken dakkel a ragsak, ken adunto ti agrag-o+ iti pannakayanakna;15 ta isu naindaklanto iti sanguanan ni Jehova.+ Ngem masapul a saan a pulos uminum iti arak ken naingel nga inumen,+ ket mapnonto iti nasantuan nga espiritu manipud a mismo iti aanakan ni inana;+16 ket adu iti annak ti Israel ti pasubliennanto ken Jehova+ a Diosda.17 Kasta met, mapanto iti masanguananna buyogen ti espiritu ken pannakabalin ni Elias,+ tapno ti puspuso dagiti amma pasublienna+ iti annak ket dagiti nasukir pasublienna iti praktikal a kinasirib dagiti nalinteg, tapno mangisagana maipaay ken Jehova+ iti ili a sisasagana.”+18 Ket kinuna ni Zacarias iti anghel: “Kasano a makasiguradoak iti daytoy? Ta lakayakon+ ket ni asawak aduan unayen iti tawen.”19 Kas sungbat kinuna kenkuana ti anghel: “Siak ni Gabriel,+ nga agtaktakder iti asideg ti sanguanan ti Dios, ket naibaonak a makisao+ kenka ken mangideklara kenka iti naimbag a damag dagitoy a banag.20 Ngem, adtoy! agulimekkanto+ ket saankanto a makapagsao agingga iti aldaw a maaramid dagitoy a banag, agsipud ta saanmo a pinati ti sasaok, a matungpalto iti naituding a tiempoda.”21 Kabayatanna nagtultuloy dagiti umili a nagur-uray ken Zacarias,+ ket nangrugida nga agsiddaaw iti panagbayagna idiay santuario.22 Ngem idi rimmuar saan a makapagsao kadakuada, ket naawatanda nga isu nakakita iti karkarna+ a buya idiay santuario; ket nagsensenias kadakuada, ngem nagtalinaed nga umel.23 Itan, idi a natungpalen dagiti aldaw ti publiko a panagserbina,+ nagawid iti pagtaenganna.24 Ngem kalpasan dagitoy nga aldaw nagsikog+ ni Elisabet nga asawana; ket imputputongna ti bagina iti lima a bulan, a kunkunana:25 “Kastoy ti pannakilangen kaniak ni Jehova kadagitoy nga aldaw idi impaayna kaniak ti panangasikasona tapno ikkatenna ti pakaumsiak kadagiti tattao.”+26 Iti maikanem a bulanna naibaon ni anghel Gabriel+ manipud iti Dios a mapan iti maysa a siudad ti Galilea a managan Nazaret,27 iti maysa a birhen a naikari a mayasawa iti maysa a lalaki nga agnagan Jose iti balay ni David; ket Maria+ ti nagan ti birhen.+28 Ket idi simrek a mapan iti sanguananna kinunana: “Naimbag nga aldawmo,+ maysa a naparaburan unay, ni Jehova+ adda kenka.”+29 Ngem nariribukan unay iti dayta a sasao ket nangrugi nga agrason no ania a kita ti kablaaw daytoy.30 Gapuna kinuna kenkuana ti anghel: “Dika agbuteng, Maria, ta nakasarakka ti pabor+ iti Dios;31 ket, adtoy! iyinawmonto iti aanakam ken ipasngaymonto ti maysa nga anak a lalaki,+ ket panaganamto iti Jesus.+32 Daytoy ket naindaklanto+ ken maawaganto iti Anak ti Kangatuan;+ ket ni Jehova a Dios itednanto kenkuana ti trono+ ni David nga amana,+33 ket agturayto kas ari iti balay ni Jacob iti agnanayon, ket awanto ti panungpalan ti pagarianna.”+34 Ngem kinuna ni Maria iti anghel: “Kasano a mapasamak daytoy, yantangay saanak a makidendenna+ iti lalaki?”35 Kas sungbat kinuna kenkuana ti anghel: “Ti nasantuan nga espiritu+ umayto kenka, ket ti pannakabalin ti Kangatuan salinongannakanto. Iti dayta met a rason ti mayanak maawaganto iti nasantuan,+ Anak ti Dios.+36 Ket, adtoy! ni Elisabet a kabagiam nangyinaw met a mismo iti anak a lalaki, iti kinabaketna, ket daytoy ti maikanem a bulanna, ti maaw-awagan lupes a babai;+37 agsipud ta iti Dios awan ti deklarasion a saanto a mabalin.”+38 Idin kinuna ni Maria: “Adtoy! Ti adipen a babai ni Jehova!+ Maaramid koma kaniak sigun iti deklarasionmo.” Iti kasta pimmanaw kenkuana ti anghel.39 Gapuna timmakder ni Maria kadagitoy nga aldaw ket napan a sigaganat iti nakabambantay a pagilian, iti maysa a siudad ti Juda,40 ket simrek iti pagtaengan ni Zacarias ket kinablaawanna ni Elisabet.41 Ala ket, idi mangngeg ni Elisabet ti kablaaw ni Maria, limmagto ti maladaga iti aanakanna; ket ni Elisabet napno iti nasantuan nga espiritu,42 ket nagpukkaw a buyogen ti natbag nga ikkis ket kinunana: “Benditoka kadagiti babbai, ket bendito+ ti bunga ti aanakam!43 Gapuna kasano a naadda kaniak daytoy a pribilehio, a ti ina ti Apok+ umay kaniak?44 Ta, adtoy! bayat a ti aweng ti kablaawmo dimteng kadagiti lapayagko, ti maladaga iti aanakak limmagto a buyogen ti dakkel a ragsak.+45 Naragsak met daydiay namati, agsipud ta addanto naan-anay a pannakaaramid+ dagidiay banag a naisao kenkuana manipud ken Jehova.”+46 Ket kinuna ni Maria: “Ti kararuak itan-okna ni Jehova,+47 ket ti espirituk saanna a maliklikan ti agrag-o iti napalalo+ iti Dios a Manangisalakanko;+48 agsipud ta kinitana ti nababa a kasasaad ti adipenna a babai.+ Ta, adtoy! manipud ita amin a kaputotan kunaendanto a naragsakak;+49 agsipud ta Daydiay a nabileg nangaramid maipaay kaniak iti naindaklan nga ar-aramid, ket nasantuan ti naganna;+50 ket kadagiti kinapkaputotan adda asina kadagidiay agbuteng kenkuana.+51 Nagaramid a sibibileg babaen iti takiagna,+ inwarawarana a sisasaknap dagidiay natangsit ti panagem ti puspusoda.+52 Impababana manipud kadagiti trono dagiti lallaki ti pannakabalin+ ket intan-okna dagiti nababa;+53 pinennekna a naan-anay iti naimbag a bambanag dagidiay mabisbisin+ ket pinapanawna nga ima-ima dagidiay addaan iti kinabaknang.+54 Immay timmulong iti Israel nga adipenna,+ tapno lagipenna ti asi,+55 kas iti imbagana kadagidi ammatayo, ken Abraham ken iti bin-ina, iti agnanayon.”+56 Iti kasta nakipagtaeng kenkuana ni Maria iti agarup tallo a bulan, ket nagsubli iti bukodna a pagtaengan.57 Nadanonanen ti tiempo a panagpasngay ni Elisabet, ket nagbalin nga ina ti maysa nga anak a lalaki.58 Ket dagiti kaarruba ken kakabagianna nangngegda a pinadakkel ni Jehova ti asina+ kenkuana, ket nangrugida a makipagrag-o+ kenkuana.59 Ket iti maikawalo nga aldaw immayda tapno kugitenda ti ubing,+ ket panagananda koma iti nagan ni amana, a Zacarias.60 Ngem simmungbat ti inana ket kinunana: “Ay, saan! no di ket isu maawagan iti Juan.”61 Gapu itoy kinunada kenkuana: “Awan maysa kadagiti kakabagianyo a naawagan iti daytoy a nagan.”62 Idin nagimtuodda ken amana babaen kadagiti senias no ania ti kayatna a maipanagan iti dayta.63 Ket dimmawat iti maysa a tapi ket insuratna: “Juan+ ti naganna.” Gapu itoy nagsiddaawda amin.64 Giddato a naluktan ti ngiwatna+ ken naluk-atan ti dilana ket nangrugi nga agsao, a bembendituenna ti Dios.65 Ket ti buteng immapay kadagidiay amin nga agnanaed iti sangakaarrubaanda; ket iti intero a nakabambantay a pagilian ti Judea amin dagitoy a banag nangrugi a maisarsarita,66 ket amin a nakangngeg impasagepsepda dayta kadagiti pusoda,+ a kunkunada: “Anianto ngata a pudpudno ti pagbalinan daytoy nga ubing?” Ta ti ima+ ni Jehova pudno unay nga adda kenkuana.67 Ket ni Zacarias nga amana napno iti nasantuan nga espiritu,+ ket nagipadto,+ a kunkunana:68 “Bendito ni Jehova a Dios ti Israel,+ agsipud ta inturongna ti asikasona ket inaramidna ti panangispal+ iti ilina.+69 Ket nangpatanor iti sara+ ti pannakaisalakan maipaay kadatayo iti balay ni David nga adipenna,70 kas iti sinaona, babaen iti ngiwat dagiti nasantuan a mammadtona idi ugma,+71 maipapan iti pannakaisalakan manipud kadagiti kabusortayo ken manipud iti ima dagidiay amin a manggurgura kadatayo;+72 tapno aramidenna ti asi mainaig kadagidi ammatayo ken tapno lagipenna ti nasantuan a tulagna,+73 ti sapata nga insapatana ken Abraham nga amatayo,+74 tapno itedna kadatayo, kalpasan a naispaltayon manipud iti im-ima dagiti kabusor,+ ti pribilehio nga awanan buteng a panangipaay iti sagrado a panagserbi kenkuana+75 buyogen ti kinasungdo ken kinalinteg iti sanguananna iti amin nga al-aldawtayo.+76 Ngem no maipapan kenka, nga ubing, maawagankanto iti mammadto ti Kangatuan, ta mapankanto nga umun-una iti sanguanan ni Jehova tapno isaganam dagiti dalanna,+77 tapno mangtedka iti pannakaammo ti pannakaisalakan iti ilina babaen ti pannakapakawan dagiti basolda,+78 gapu iti nadungngo a panangngaasi ti Diostayo. Babaen itoy a panangngaasi sarungkarannatayto ti anaraar+ manipud ngato,+79 tapno mangted ti lawag kadagidiay agtugtugaw iti sipnget ken iti anniniwan ni patay,+ tapno iturongna a sirarang-ay dagiti sakatayo iti dalan ti talna.”80 Ket ti ubing nagtultuloy a dimmakkel+ ken bimmileg iti espiritu, ket nagtalinaed kadagiti desierto agingga iti aldaw a panangiparangna a sipapanayag ti bagina iti Israel.
ilo_Latn ilo_Latn kea_Latn ilo_Latn